Dit is waarom meer as 800 leeukarkasse verlede jaar van Suid-Afrika na die Ooste uitgevoer is nadat Edna Molewa, minister van omgewingsake, die permitte hiervoor goedgekeur het.
Sagte organe soos leeuharte, -galblase en -lewers, is weer in Suid-Afrika gewild onder sangomas en nyangas wat bygelowe het soos dat dit jou teen voorvadergeeste kan beskerm en glo onsigbaar kan maak as jy ander diere gaan stroop.
Drew Anderson, stigter en uitvoerende hoof van die Captured in Africa Foundation, en Carl Thornton, stigter en direkteur van die Pit-Track K-9-beskermings- en antistropingseenheid saam met van die honde van die eenheid wat gebruik word om wildstropers aan te keer.
Dit kan soos Viagra die libido opstoot, uiterste siektes soos kanker genees, dit kan die immuunstelsel versterk, dit kan as geestelike aanhitser of “booster” dien en dit kan jou sterk van binne maak, is van die gelowe wat bestaan.
In Suid-Afrika word leeupote en die snoet en kaakgedeeltes in die gesig van die leeu, vir die maak van moetie gestroop.
Daar is ook sowat 30 teenstroop-operateurs wat hulle vrye tyd opoffer om bedreigde spesies teen stroping te beskerm. Waar ander teenstroop-eenhede hele natuurreservate patrolleer, sal Pit-Track-operateurs diere soos renosters, miervreters of Afrika-rotsluislange wat beskerming nodig het, versteek. Dit veroorsaak dat stropers nie ongesiens kan toeslaan nie.
In ’n artikel wat in The Citizen oor die Pit-Track K-9-eenheid verskyn het, word gesê dat terrorisme wêreldwyd gefinansier word deur misdaadsindikate wat hulle op die stroping van wild toespits.
Drew Abrahamson, stigter en uitvoerende hoof van die Captured in Africa Foundation, wat hom veral op die beskerming en bewaring van groot katte soos leeus en tiers toespits, besig om haar passie uit te leef. Foto: Facebook
Captured in Africa is ’n geregistreerde nie-winsgewende organisasie, wat gestig is om voortdurende beskerming, hervestiging of redding aan weerlose groot katte soos leeus en tiere wat bedreig word, te bied.
Die twee was ook na Bloemfontein vergesel deur Frederick Christea, ’n kameraman van Frankryk, wat dokumentêre rolprente oor wildstroping en die bekamping hiervan in Suid-Afrika maak.
Só lyk Tiger Bone Wine – ‘n delikatesse in die Ooste waarvoor al ons bedreigde dierespesies stelselmatig uitgeroei word.